open-index/open-wikipedia-markdown huggingface dataset:
רגנוזאורוס

**רגנוזאורוס** (שם מדעי: *Regnosaurus*; מילולית: "הלטאה של רגננסיס"  - שם של שבט קדום מאזור סאסקס) הוא סוג של דינוזאור מתת-סדרת הסטגוזאורים ומשפחת ההואיאנגוזאוריים, אשר חי בקרטיקון התחתון של אנגליה שלפני 137 עד 121 מיליון שנה, זאת בניגוד לסוגים רבים שהתקיימו במשך היורה. סוג זה כלל מין אחד - *Regnosaurus northamptoni*, הקרוי על שם נשיא החברה המלכותית (שעמד להתפטר) - ספנסר קומפטון, המרקיז של נורת'האמפטון .

הרגנוזאורוס התגלה לראשונה בעיירה צ'אקפילד (Cuckfield) שבמערב סאסקס שבאנגליה משרידים של לסת תחתונה שהועברו למוזיאון להיסטוריה של הטבע בלונדון. הממצאים היחידים ששרדו נמצאו בדרום אנגליה, וכללו שרידי לסת תחתונה באורך 6 סנטימטרים ועם 15 שקעי שיניים חרוטיים במקצת. ממצאים בודדים, כנראה של אגן הירכיים התגלו באי וייט. ממצאים אלה מרמזים שהדינוזאור היה קטן מאוד ולא עלה על 4 מטרים.

## טקסונומיה
את המאובנים שהתגלו חקר גדעון מנטל ב-1839 הניח שמדובר בשרידי לסת של איגואנודון, כנראה של פרט צעיר, וכך הציג אותה לאגודת החברה המלכותית ב-1841. החוקר ריצ'רד אוון לעומתו ערער על קביעה זו בהתייחס לשרידי לסתות איגואנודונים שנראו שונים מאוד, כך שמדובר היה בסוג שונה. גם מנטל חזר בו מהקביעה הראשונה והניח שמדובר באחד הסוגים הקרובים לאיגואנודון.

בעוד החוקרים הראשונים סברו שמדובר בסוג ממשפחת האיגואנודוניים, אשר מינים שלהם התגלו באותן תצורות, החוקר ריצ'רד ליידקר הציע ב-1888 על קרבתו של דינוזאור זה לסקיילדוזאורוס עקב מבנה דומה. ב-1911 הציע החוקר אלפרד פון זיטל לשייך אותו למשפחת הסטגוזאוריים. עם זאת הוא ניחן במספר הבדלים בולטים ביחס לסטגוזאורים אחרים. החוקר אלפרד רומר  הציע שהוא קרובו של ההילאוזאורוס, בעוד ג'ון אוסטרום סבר שמדובר בכלל בסוג זאורופוד.

כיום מכלילים את הרגנוזאורוס לצד ההואיאנגוזאורוס האסייתי במשפחה קרוב לסטגוזאוריים, מאחר שמבנה הלסתות מאוד דומה. עם זאת נמצאו מעט מאוד שרידים כך שקשה לדעת בוודאות.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:הואיאנגוזאוריים
קטגוריה:דינוזאורים שחיו בקרטיקון תחתון באירופה
קטגוריה:טקסונים שתוארו בידי גדעון מנטל
קטגוריה:מאובני טקסונים שתוארו ב-1848
טימור מורגונוב

**טימור איגורביץ' מורגונוב** (ברוסית: **Тимур Игоревич Моргунов**; נולד ב-12 באוקטובר 1996) הוא אתלט רוסי, סגן אלוף אירופה (ברלין 2018) בקפיצה במוט.

## קריירה
### 2018
באליפות אירופה שנערכה בברלין, גרמניה ב-12 באוגוסט 2018 זכה מורגונוב במדליית כסף בקפיצה במוט בשיא אישי והשוואת שיא אירופה לנוער עד גיל 23 של 6.00 מטר, אחרי ארמנד דופלנטיס משוודיה ששיפר וקבע שיא עולם חדש לנוער עד גיל 20 ועד גיל 23 של 6.05 מטר, ולפני שיאן העולם רנו לאבילני מצרפת (5.95 מטר).

בתחרות גמר ליגת היהלום שנערכה בבריסל, בלגיה ב-31 באוגוסט אותה שנה הוא זכה במדליית זהב בתוצאה של 5.93 מטר, לפני אלוף העולם סם קנדריקס מארצות הברית (5.88 מטר) ואלוף העולם לפניו שונסי ברבר מקנדה (5.83 מטר).

## קישורים חיצוניים

## הערות שוליים

קטגוריה:קופצים במוט
קטגוריה:אתלטים רוסים
קטגוריה:רוסים שנולדו ב-1996
צ'ריוטיר

**טנק הצ'ריוטיר** (באנגלית: **Charioteer**; קרוי גם **טנק הצ'ריוטיר**, **טנק FV4101**, **תותח בינוני**, **צ'ריוטיר**) הוא רכב קרבי משוריין בריטי, אשר יוצר בשנות החמישים של המאה ה-20 במטרה לשדרג את כוחו של חיל השריון המלכותי, שעד אז עדיין השתמש בטנק קרומוול. הטנק הוא למעשה גרסה משודרגת של טנק הקרומוול עם תותח חזק יותר. לשם תפעול הטנק נדרשים שלושה אנשים.

הצבא הבריטי השתמש בטנק, אך נעשה בו שימוש נרחב יותר באירופה ובמזרח התיכון.

## פיתוח
הטנק פותח בשל חשש בריטי בתחילת שנות החמישים מפלישה של הצבא האדום.

הטנק נחשב לטנק שיוט האחרון שנבנה.

מחד, ייצור של טנקי צנטוריון Mk3 היה איטי יותר בהשוואה לזה של תותחים כבדים יותר, והטנק Conqueror ("כובש") , לו תותח חזק יותר, היה עדיין בפיתוח. הבריטים השתמשו באותה עת בטנקים קרומוול, צנטוריון וקומט, אבל החימוש של הקרומוול היה חלש להתמודד עם זה של טנקים חזקים וחדישים יותר, והיה צורך לצייד את טנק זה בתותח חזק יותר. לשם כך נעשה שימוש בתותח ה-84 מ"מ של הצנטוריון . הכלי החדש נקרא בתחילה "FV4101 קרומוול תותח נגד טנקים כבד", אך בהמשך, לפני שנכנס לשימוש, שונה שמו לצ'ריוטיר.

## ייצור
הצפי המקורי לכמות טנקי הצ'יוטיר שתוכננו להיות מיוצרים היה 630, בפועל נוצרו פחות טנקים. מספר הטנקים הסופי שיוצר אינו ידוע, ויש המשערים שיוצרו 442 טנקים מסוג זה.

## תתי סוגים
*צ'ריוטיר Mk 6,7, 7w ,8 : מבוססים על טנקי קרומוול VI ,VII, VIIw ,VIII בהתאמה לפי שמם.
*צ'ריוטיר VIIA (קרוי גם מודל A): טנק צ'ריוטיר ללא תותח משודרג יותר שנוסף לחלק מהטנקים במהלך השימוש בהם (וכלל "משחרר גזים" , כך שאלו לא יישארו בתותח לאחר ירי וייכנסו לתוך הטנק).
*צ'ריוטיר VIIB (קרוי גם מודל B): טנק צ'ריוטיר שכלל את התותח המשודרג.

## שימוש צבאי

צבא אוסטריה השתמש ב-56 טנקים מסוג זה בשנים 1956–1965. צריחים של טנקים אלו קובעו בבונקרי אוסטריים.

צבא ההגנה הפיני רכש 38 טנקי "צ'ריוטיר MK VII מודל B" בשנת 1960, ואלו היו בשימוש עד 1979. הטנקים אוחסנו עד 2007 ואז נמכרו במכירה פומבית.

הירדנים רכשו 24 טנקים מסוג זה עבור גדוד הטנקים השלישי שלהם בשנת 1954. כמה מטנקים אלו נמכרו ללבנון.

*צבא לבנון קיבל במקור 43 טנקים כאלה. בהמשך העביר אותם בשנת 1976 לגורמים לבנוניים או פלסטיניים אחרים.
*צבא לבנון הערבי השתמש בכמות לא ידועה מטנקים אלו בין השנים 1976 - 1977.
*תנועת אל- מוראביטון  השתמשה בכמות לא ידועה של טנקים אלה בין השנים 1976- 1978.
*צבא דרום לבנון השתמש במספר לא ידוע של טנקי צ'ריוטיר בין השנים 1976- 1983.
*מיליציית הנמרים השתמשה בכמות לא ידועה מטנקים אלה בין השנים 1976 - 1980.
*מיליציית הכוחות הלבנוניים  השתמשה בכמות לא ידועה של טנקים מסוג זה בין השנים 1980–1993.

הארגון לשחרור פלסטין השתמש בכמה טנקי צ'ריוטיר מלבנון נגד צה"ל בדרום לבנון במהלך מבצע ליטני.

יחידת המתנדבים של הצבא הבריטי  (נקראה בעבר "הצבא הטריטוריאלי" או "הכוח הטריטוריאלי") הייתה הגורם העיקרי שהשתמש בטנק זה בבריטניה.

## הטנק כיום
כיום ניתן למצוא טנקים מדגם זה במקומות הבאים:

ניתן למצוא את טנק זה במוזיאון להיסטוריה צבאית שבוינה .

ניתן למצוא את הטנק במוזיאון כלי הרכב הקרביים  שבמדינה, בכניסה לאקדמיה הצבאית שבלאפנראנטה ובמטה הבריגדתה הקרלית  בשכונת ולקאלה  בעיר קובולה .

ניתן למצוא את הטנק ביד לשריון בלטרון (ובעבר גם במוזיאון בתי האוסף לתולדות צה"ל בתל אביב).

הטנק נמצא במוזיאון הטנק בדורסט (יחד עם גרסה אחרת של הטנק). כמו כן, ניתן למצוא גרסה נוספת של הטנק במבצר פאול  ליד קינגסטון על ההול.

## קישורים חיצוניים

## הערות שוליים

קטגוריה:טנקי שיוט
קטגוריה:טנקים בריטיים
קטגוריה:המלחמה הקרה: אמצעי לחימה
רום טיסה

[ממוזער|תמונה של מטוס [איירבוס A380 הטס ב־FL400]]
בתעופה, **רוּם טִיסָה** (באנגלית: **Flight Level**, בראשי תיבות: **FL**) הוא גובה כלי טיס לפי לחץ אוויר סטנדרטי ומבוטא במאות רגל. הלחץ שנקבע הוא לפי אטמוספירה תִקנית בינלאומית (ISA) שהוא 1,013.25 הקטופסקל (hPa) או 29.92 אינץ' כספית (in/Hg). אמנם אם מכיילים את מד הגובה של כלי הטיס לפי כוונון זה לא מקבלים את הגובה המעשי של כלי הטיס מעל גובה פני הים, אבל זה יוצר אחידות בין המטוסים ומקל על הניווט, הניהול וההפרדה בין כלי טיס בנתיבי הטיסה הגבוהים.

## רקע

ממוזער|תרשים המדגים קווי איזובר בגבהים שונים ואיך הם עשויים להתנהג
מדי גובה ברומטריים של כלי טיס מודדים לחץ אוויר מקומי. לחץ האוויר משתנה לפי הגובה אבל גם לפי תנאים אטמוספיריים מרובים, דוגמת טמפרטורה וכדומה. בשביל לקבל קריאת גובה מעשית מעל הים נדרש לכייל מדי גובה אלה למדידת לחץ בתחנה מטאורולוגית מקומית.

כאשר מדובר בניווט אזורי קצר טווח, צוות האוויר יקבל עדכוני לחץ ייחוס מגורמי הבקרה והפיקוח המקומיים ויקבע את כוונון הלחץ במד. בטיסות אלה מודעות לגובה המעשי היא קריטית, שכן היא מאפשרת שמירה על מרחק בטוח מהקרקע או לשמור על גובה נכון בשלבי הטיסה והנחיתה.

אבל כאשר מדברים על שיוט בגבהים רמים, האופייניים לנתיבי הטיסה הבינלאומיים, קרבה לקרקע או לגורמים טופוגרפיים לא רלוונטית ברוב המקרים. אך מכיוון שכלי טיס הטסים בנתיבים הגבוהים יעברו על פני אזורי לחץ מרובים ולעיתים על פני אזורי לחץ בהם אין אפשרות לבצע מדידה, כגון באוקיינוסים, הסיכון בטעות בכיול מד הגובה גדל. אם צוות האוויר או הבקר שוכחים לבצע את הכיול, המטוס יכול לרדת ולעלות לאורך המסלול באלפי רגל ודבר זה מקשה על שמירת מרחק בטוח בין כלי טיס הטסים בגבהים שונים אבל באותו האזור או הנתיב.

בגלל בעיה זו, מטוסים הטסים מעל גובה מסוים הנקבע על ידי רשות התעופה המקומית, עוברים לטוס לפי אטמוספירה תקנית בינלאומית (ISA). בשלב זה של הטיסה מד הגובה לא יציג את הגובה המעשי של כלי הטיס, שכן הלחץ התקני לרוב לא תואם ללחץ המקומי והמטוס צפוי לטוס על האיזובר (קו גובה בו הלחץ לא משתנה) אבל כל כלי הטיס יטוסו באותו שיעור שגיאה ולכן ישמרו על הפרדה בטוחה בקלות יחסית. יתרון נוסף בשיטה זאת הוא שמכיוון שהמטוס יטוס בלחץ זהה לאורך רוב שלב השיוט, צוותי האוויר יוכלו לקזז את הגאי המטוס, לקבוע כוח שיוט קבוע למנועים ולא לגעת בהם לאורך זמן, מה שיחסוך בשחיקה של ערנות הצוות וגם יחסוך בדלק.

## הגדרה
גבהי רום טיסה הם גבהי לחץ (לפי אטמוספירה תקנית בינלאומית) המצוינים במאות רגל, כלומר את הגובה הנתון ברגל מחלקים ב־100. גובה של 32,000 רגל יצוין כ־"Flight Level 320" לדוגמה. רום טיסה שיוקצו לכלי הטיס יהיה כפולות של 500 רגל, כלומר גובה כזה ייגמר במספר 0 או 5.

בכתב רום טיסה מציינים בקידומת FL (בקשר רדיו תמיד מבטאים Flight Level) והמספר בעל שלוש הספרות ללא רווחים כלומר "FL295" לדוגמה, לגובה של 29,500 רגל.

ברוב המקרים הפרדה אנכית מינימלית ברום טיסה היא 2,000 רגל. אם כי החל משנת 2002 מאפשרים מינימת הפרדה אנכית מופחתת (Reduced Vertical Separation Minima או בראשי תיבות: RVSM) של 1,000 רגל בלבד בין גבהים של FL290 ל־FL410 לכלי טיס מוסמכים. הפרדה קטנה זו מאפשר כמות גבהי רום טיסה זמינים גדולה יותר בנתיבים אלה ונפח טיסות גדול יותר.

מעל FL410, או באזורים בהם לא חלה מינימת הפרדה אנכית מופחתת, מינימת ההפרדה היא־4,000 רגל כאשר מקצים גבהים אי זוגיים לדוגמה FL330 או.

## ראו גם
* כללי טיסת מכשירים
* תעופה – מונחים

## הערות שוליים

קטגוריה:מונחים בתעופה
קטגוריה:תעופה אזרחית
נמל התעופה ליסבון

**נמל התעופה הומברטו דלגאדו** (באנגלית: **Humberto Delgado Airport**, בפורטוגזית: **Aeroporto Humberto Delgado** – מוכר גם כנמל התעופה ליסבון / נמל התעופה פורטלה) הוא נמל התעופה המשרת את העיר ליסבון בירת פורטוגל ומשמש כשער הכניסה העיקרי למדינה.

הנמל ממוקם 7 ק"מ צפונית-מזרחית ממרכז העיר ליסבון, ומשמש כבסיס הבית לחברת התעופה הלאומית טאפ אייר פורטוגל.

בפברואר 2015 נקרא הנמל על שמו של הגנרל הומברטו דלגאדו.

הנמל מחובר לעיר ליסבון באמצעות הקו האדום של הרכבת התחתית של ליסבון.

## מתקני הנמל
בנמל התעופה שני טרמינלים:

#### טרמינל 1
משמש כטרמינל הראשי של השדה מכאן יוצאות טיסותיה של חברת טאפ וחברות נוספות.

#### טרמינל 2
מורחק מטרמינל 1 ומשמש בעיקר עבור חברה לטיסות חסך, בעיקר ריינאייר, ויז אייר, טראנסאוויה, איזיג'ט, ובלו אייר.

בנוסף לנמל יש 2 מסלול טיסה.

## טיסות לישראל וממנה
החל מ-28 באוקטובר 2018, אל על מפעילה 2 טיסות שבועיות לתל אביב.

החל מ-31 במרץ 2019, טאפ אייר פורטוגל מפעילה טיסה יומית לתל אביב.

## קישורים חיצוניים

* 

## הערות שוליים

 
קטגוריה:ליסבון: מבנים
ליסבון
קטגוריה:פורטוגל: תעופה
פיאט 370

**פיאט 370** (באיטלקית: **Fiat 370**, קרוי גם : **Iveco 370**)) הוא סדרה של אוטובוסים מתוצרת חטיבת כלי הרכב המסחריים של פיאט ("Fiat Veicoli Industriali" ) באמצעות תאגיד איווקו מקונצרן הרכב האיטלקי **[[פיאט]]** אשר יוצר בין השנים 1976–2001.

## "פיאט 370"
* דגמי "פיאט 370" משרתים משמשים כחלק ממערך תחבורה ציבורית בינעירוני ולמטרות תיירות.
* 2 דלתות כניסה ויציאה.
* כניסה באמצעות 2–3 מדרגות.
* משנת 1980 תמסורת מתוצרת איווקו.
### דגמים
* "Iveco 370.25" - בדגם הורכב מנוע פיאט מדגם "Fiat 8260.02".
* "Iveco 370.26" - בדגם הורכב מנוע פיאט מדגם "Fiat 8210.02".
* "Iveco 370.35" - בדגם הורכב מנוע פיאט מדגם "Fiat 8280.02".
* "Iveco 370.20" - בדגם הורכב מנוע פיאט מדגם "Fiat 8220.02".
* "370.24" - בדגם הורכב מנוע פיאט מדגם "Fiat 8220.22".
* "370.30" - בדגם הורכב מנוע פיאט מדגם "Fiat 8210.22".
* "Iveco 370SE" - בדגם הורכבו מנועי פיאט מדגם "Fiat 8460.41S".

## תמונות

קובץ:Iveco 370 4131.jpg | "פיאט 370"
קובץ:Dalla Via Top Line(1).jpg | "פיאט 370"
קובץ:370 scheda.jpg | "פיאט 370"
קובץ:Arpa 613.jpg | "פיאט 370"
קובץ:Iveco 370 Dallavia TEP.jpg | "פיאט 370"
קובץ:Iveco 370 Poste Vaticane (5).JPG | "פיאט 370" המשמש כמשרד בית דואר נייד בקריית הוותיקן
קובץ:Iveco 370 Poste Vaticane (1).JPG | "פיאט 370" המשמש כמשרד בית דואר נייד בקריית הוותיקן


## ראו גם
* פיאט
* פיאט 306
* פיאט 314
* פיאט 320
* פיאט 411
* פיאט 418
* פיאט 470

## קישורים חיצוניים

* 
* 
* 

## הערות שוליים

קטגוריה:כלי רכב שהושקו ב-1976
קטגוריה:כלי רכב איטלקיים
370
קטגוריה:רכבי איווקו
ויטוריה פוצ'יני

**ויטוריה פוצ'יני** (באיטלקית: **Vittoria Puccini**; נולדה ב-18 בנובמבר 1981 בפירנצה) היא שחקנית קולנוע איטלקייה.

## ביוגרפיה
ויטוריה פוצ'יני נולדה בפירנצה. אביה היה פרופסור למשפטים באוניברסיטה. לאחר סיום בית הספר היא חשבה להיות משפטנית, אך כבר במהלך לימודים בשנת 2000 היא התחילה להצטלם בסרטים.

בשנת 2003 היא כיכבה בסדרת טלוויזיה "אליזה". על השתתפותה בסדרה זו היא זכתה בפרס Telegatti עבור שחקנית טובה ביותר. במהלך צילומי הסרט היא הכירה אלסנדרו פרציוזי, בן זוגה למשך תקופה ארוכה.

בשנת 2008 שיחקה לצד ריקרדו סקאמרצ'ו בדרמת המתח "Colpo d'occhio" של הבמאי סרג'ו רוביני.  

בשנת 2013 פוצ'יני גילמה את התפקיד הראשי במיני-סדרה "אנה קארנינה" ששודר בערוץ RAI1 האיטלקי. 

בשנת 2017 שיחקה בסרטו של פאולו ג'ינובזה, "המקום"; דרמת מתח לצד השחקן מארקו ג'אליני.

בשנת 2019 היא שיחקה בסדרה "כשאני לא הייתי" וגם שיחקה בסדרת הדרמה המשפטית "המשפט". 

בשנת 2020 היא שיחקה בסרט הדרמה "18 מתנות" בבימויו של פרנצ'סקו אמאטו. 

בשנים 2005, 2008 ו-2010 היא זכתה בפרסים בפסטיבל הסרטים של ונציה.

## קישורים חיצוניים

* 

קטגוריה:שחקניות קולנוע וטלוויזיה איטלקיות
קטגוריה:איטלקיות שנולדו ב-1981
קטגוריה:איטלקים שנולדו ב-1981
מבצעי צה"ל ברצועת הביטחון

בשנות הלחימה בדרום לבנון ביצע צה"ל מאות מבצעים נגד ארגוני טרור בלבנון, במסגרת האסטרטגית של לחימה בעצימות נמוכה נגד ארגוני הגרילה שלחמו בכוחות צה"ל וצד"ל. על אף ששיטת הפעולה הישראלית הייתה הגנתית במהותה והתבססה על מערך מוצבים, יזם צה"ל מבצעים התקפיים לצורכי הרתעה ברצועת הביטחון ומחוצה לה.

## רקע

בעקבות התבססות ארגוני טרור הפלסטיניים בדרום לבנון נוצר איום על גבול ישראל–לבנון. צה"ל פעל לסיכול איום זה ויצא למבצע ליטני ב-1978 ולבסוף פלש ללבנון במלחמת לבנון הראשונה וכבש את רובה. הסכם ישראל–לבנון 1983, שנחתם לאחר המלחמה נועד להסדיר את היחסים הבילטרליים בין ישראל ללבנון, ובכללם את סידורי הביטחון בגבול בין המדינות. בהתאם להסכם, נסוג צה"ל בסוף שנת 1983 לקו האוואלי במערב ולקו חאצביא במזרח. ב-1984 הופר ההסכם ובוטל. בינואר 1985 החליטה ממשלת ישראל על נסיגה מלאה מלבנון, וב-10 ביוני באותה השנה סיים צה"ל את הפינוי. על פי החלטת הממשלה, האחריות הביטחונית על מרחב דרום לבנון הופקדה בידי צד"ל.

## שנים ראשונות (1986–1988)
בשנים 1986–1988 חזר צה"ל, בהדרגתיות, אל דרום לבנון בשל החשש מהתפרקות צד"ל. צה"ל התבצר במוצבים השונים בדרום לבנון, וסייע לצד"ל באמצעות יחידת הקישור ללבנון.

מבצעי צה"ל בתקופה זו היו מבצעי מניעה, ולא מבצעים התקפיים. מבצעים אלו התאפיינו בהצבת מארבים בנתיבי חדירה לישראל, וכן בתקיפות חיל האוויר (למשל מבצע "בית אבא 12", בו נפל בשבי הנווט רון ארד).

בנוסף, בתקופה זו בוצעו שתי פשיטות חריגות בגודלן – מבצע חוק וסדר, שנועד לפגוע בחזבאללה, במאי 1988 ומבצע כחול וחום, שנועד לפגוע בארגון החזית העממית הפלסטיני, בדצמבר 1988.

## תקופת הביניים (1989–1990)
בשנת 1989 נחתם הסכם טאיף, במסגרתו פורקו ארגון אמל וארגוני הטרור הפלסטיניים מנשקם. כתוצאה מכך חלה ירידה בכמות הפיגועים והנפגעים הישראלים, שהובילה לירידה בכמות המבצעים שביצע צה"ל.

## מלחמתה של ישראל בחזבאללה (1991–2000)
על אף שהסכם טאיף הרחיק את חזבאללה מדרום לבנון, החל ממאי 1991 הצליח ארגון חזבאללה להקים תשתית מבצעית בדרום לבנון ולבצע אלפי פיגועים כנגד כוחות צה"ל וצד"ל ברצועת הביטחון ובשטח ישראל.

בתקופה זו התמודד צה"ל עם אתגר בהפעלת הכוח – הצלחתם של מבצעים רבים ברמה הטקטית הובילה לירי על יישובי הצפון ולא עמדה במטרה האסטרטגית. כתוצאה מכך, מבצעי צה"ל ברצועת הביטחון נעשו באישור מפקד פיקוד הצפון, ומבצעי צה"ל בשאר לבנון נעשו רק באישור הרמטכ"ל ושר הביטחון.

עם כניסתם של אמנון ליפקין-שחק לתפקיד ראש המטה הכללי ושל עמירם לוין לתפקיד מפקד פיקוד הצפון, החליט צה"ל להתייחס אל הנעשה ברצועת הביטחון כאל מלחמה, ולא כאל פעילות ביטחון שוטף. החלטה זו התבטאה בהקמתה מחדש של יחידת אגוז ב-1995.

במהלך תקופה זו יצאו לפועל מספר רב של מבצעים, כאשר המרכזי בהם הוא מבצע ענבי זעם, שהתרחש בשנת 1996.

## לקריאה נוספת
* משה (צ'יקו) תמיר, **מלחמה ללא אות**, הוצאת מערכות - משרד הביטחון, 2005
* נאוה גרוסמן אלוני ונמרוד הגלעדי (עורכים), **30 שנה לרצועת הביטחון בלבנון**, הכנס השנתי של המכללות הצבאיות 2015
* חיים הר-זהב, **לבנון - המלחמה האבודה**, ליאור שרף - הפצות, 2019.
* ד"ר אהד לסלוי, **מביטחון שוטף ללחימה בגרילה**, מודן הוצאה לאור, 2021

*
*
הופסטטריוס

**הופסטטריוס** (שם מדעי: *Hoffstetterius*) הוא סוג יונק פרהיסטורי ממשפחת הטוקסודוניים, שחי בתקופת המיוקן של אמריקה הדרומית לפני 11.6 עד 5.3 מיליון שנה מזמננו. יונק זה התגלה באתר של סלעים געשיים בשטחי מחוז לה פאס בבוליביה ב-1969 בידי הפלאונטולוג רוברט הופסטטר , על שמו נקרא היונק.

הממצאים שנמצאו כללו שרידים של גולגולת רחבה ולסת תחתונה, שרידים של עצם הזרוע ועצם הגומד ועצמות קטנות יותר. שרידים נוספים של אותו יונק התגלו ב-1989 בידי משלחת של "המכון הצרפתי למחקר הרי האנדים" (IFEA) ושל "השירות הגאוגרפי של בוליביה" (GEOBOL). הסוג נקרא ב-1993 בידי החוקר הצרפתי פייר אנטויו סאינט-אנדרה (Pierre-Antoine Saint-André) על שם החוקר שגילה את המאובנים הראשונים. שם המין היחיד בסוג - *Hoffstetterius imperator*, נקרא על שם מבנה המצח הרחב שהזכיר את הכתרים של האימפריה הרומית הקדושה.

יונק קדום זה דמה במראהו לקרנף מוזר, והיה חלק מהפאונה האנדמית לאמריקה הדרומית. הוא היה קרובו של הטריגודון וכמותו היה בעל קרן ארוכה ורחבה מעל מצחו. הגולגולת הייתה רחבה ונמוכה, והלסתות הרחבות התאפיינו בשיניים טוחנות עבות ששימשו לטחינת צמחייה. אורך הגולגולת הגיע ל-527 מילימטרים אצל הבוגרים ו-469 מילימטרים בצעירים. היו לו רגליים רחבות בעלות שרירים מיוחדים בברכיים שמנעו ממנו להתעייף, מה שאפשר לו להישאר על רגליו לזמן ממושך. כך הוא נמנע מפגיעת טורפים בלילה או מהיתקעות בביצות טובעניות.

## קישורים חיצוניים

קטגוריה:טוקסודוניים
קטגוריה:מגה-פאונה של הנאוגן באמריקה הדרומית
קטגוריה:מאובני טקסונים שתוארו ב-1993
פורד פלקון XC

**פורד פלקון XC** (באנגלית: **Ford Falcon XC**, קרויה גם: **Ford Fairmont (XC)**) היא מכונית סלון מתוצרת יצרנית הרכב **Ford Australia** , חברת בת של **[[פורד]]** אשר יוצרה בין השנים 1979–1976 באוסטרליה.

## תצורות
* 4 דלתות – סדאן (6 נוסעים: 3+3, 5 נוסעים: 2+3)
* 5 דלתות – סטיישן
* 2 דלתות – קופה הרדטופ
* 2 דלתות – מסחרית
* 2 דלתות – טנדר ("Falcon Utility", "Falcon Deluxe Utility")
## "פורד פלקון XC"
* יוצרו 171,082 יחידות
* דגמי "פורד פלקון XC" יוצרו מיולי 1976 – מרץ 1979
* מנועי בנזין
* דגמי "פורד פלקון XC" מסוג "Cobra" ו-"Allan Moffat Special XC" הוגדרו כ"מכונית שרירים". בשנת 1978 הושקו 400 יחידות בהם הורכב מנוע 4.9 ליטר ו-30 יחידות בהם הורכב מנוע 5.8 ליטר. בשנת 1977 נבנו 500 יחידות מסוג "Allan Moffat Special XC"
* דגמי "פורד פלקון XC" שירתו כאמבולנסים וכניידות משטרה ב-אוסטרליה

## תמונות

קובץ:Ford XC Falcon.jpg | "פורד פלקון XC"
קובץ:Ford XC Falcon 01.jpg | "פורד פלקון XC"
קובץ:1977 Ford XC Falcon hardtop - 1977 James Hardie 1000 replica (7708272044).jpg | "פורד פלקון XC" דגם קופה הרדטופ שנת 1977
קובץ:Ford Falcon (33614622853).jpg | "פורד פלקון XC"
קובץ:Ford Falcon Cobra Coupe (24056021987).jpg | "פורד פלקון XC" דגם "Cobra" – קופה
קובץ:1978 Ford XC Fairmont station wagon (6055100403).jpg | "פורד פיירמונט XC" – סטיישן, שנת 1978
קובץ:1978 Ford Falcon 'Swagman' Panel Van (XC) (15385341760).jpg | "פורד פלקון XC" – מסחרית, שנת 1978
קובץ:1977 Ford XC Falcon 500 Sundowner panel van (7708269738).jpg | "פורד פלקון XC" – מסחרית, שנת 1977
קובץ:1978 Ford XC Falcon Utility (8590806201).jpg | "פורד פלקון XC" – טנדר מסוג "Utility", שנת 1978



קובץ:Ford Falcon XC Police Highway Patrol (16191425301).jpg | "פורד פלקון XC" – ניידת משטרה למטרת סיור בדרך בינעירונית
קובץ:Ford XC Falcon 500 ambulance (5341325668).jpg | "פורד פלקון XC" דגם "500" – אמבולנס
קובץ:Ford XC Falcon 500 ambulance (5341320908).jpg | "פורד פלקון XC" דגם "500" – אמבולנס


## ראו גם
* פורד
* פורד פלקון
* פורד פלקון XP
* פורד פלקון XG
* פורד פלקון ED
* פורד XY פלקון GT

## קישורים חיצוניים

* 
* 

## הערות שוליים

קטגוריה:מכוניות סלון
קטגוריה:מכוניות קופה
קטגוריה:מכוניות סטיישן
קטגוריה:מכוניות מסחריות
קטגוריה:מכוניות שרירים
קטגוריה:טנדרים
XC
קטגוריה:דגמי מכוניות שהושקו ב-1976
קטגוריה:כלי רכב המיוצרים באוסטרליה
פורד פלקון XD

**פורד פלקון XD** (באנגלית: **Ford Falcon XD**, קרוי גם : **Ford Fairmont (XD)**) היא מכונית משפחתית גדולה מתוצרת יצרנית הרכב **Ford Australia** , חברת בת של **[[פורד]]** אשר יוצרה בין השנים 1982–1979 באוסטרליה

## תצורות
* 4 דלתות - סדאן
* 5 דלתות - סטיישן
* 2 דלתות - מסחרית
* 2 דלתות - טנדר ("Falcon Utility", "Falcon Deluxe Utility")

## "פורד פלקון XD"

* יוצרו 206,974 יחידות
* דגמי "פורד פלקון XD" יוצרו ממרץ 1979 - מרץ 1982
* מנוע קדמי
* מנועי בנזין
* סוג הנעה : הנעה אחורית
* קיבולת מכל דלק - 77 ליטר
* מערכת חשמל - 12 וולט
* תאוצה בין 0–97 קמ"ש היא 12.8 שניות (דגם סדאן, 3.3 ליטר משודך לתיבת הילוכים ידנית 3 מהירויות)
* דגמי "פורד פלקון XD" שירתו כאמבולנסים באוסטרליה
* דגם "פורד פלקון XD" שהיה קרוי "Tru-Blu" יוצר כ"מכונית מרוץ" למרוצים בקטגוריה "Group C (Australia)" , נהג הדגם היה דיק ג'ונסון שזכה במקום הראשון בשנת 1981הצוות שכלל את נהג המרוצים דיק ג'ונסון ונהג המרוצים "John French"  זכו במרוצי "1981 James Hardie 1000" . בדגם הורכב מנוע V8 צלינדרים, 5,760 סמ"ק

## תמונות

קובץ:1981 Ford Falcon (XD) (32871447832).jpg | "פורד פלקון XD", שנת 1981
קובץ:Ford Falcon XD Sedan.jpg | "פורד פלקון XD"
קובץ:Ford Falcon GL (27376745658).jpg | "פורד פלקון XD" דגם "GL"
קובץ:1980-1982 Ford XD Falcon GL sedan 02.jpg | "פורד פלקון XD" דגם "GL"
קובץ:1981 Ford Falcon (XD) GL station wagon (2015-08-09) 01.jpg | "פורד פלקון XD" דגם "GL" - סטיישן
קובץ: 1981 Ford Falcon (XD) GL station wagon (2015-08-09) 03.jpg| "פורד פלקון XD" דגם "GL" - סטיישן
קובץ:Amaroo Park Pits, 1980 (23464866273).jpg | "פורד פלקון XD" - מסחרית
קובץ:1979-1980 Ford Falcon (XD) GL panel van (17257001811).jpg | "פורד פלקון XD" דגם "GL" - מסחרית
קובץ:Ford Falcon XD 1982 Ute Front.JPG | "פורד פלקון XD" - טנדר מסוג "Utility", שנת 1982
קובץ:Ford Falcon XD 1982 Ute Back.JPG | "פורד פלקון XD" - טנדר מסוג "Utility", שנת 1982



קובץ:Ford XD Falcon GL ambulance (5352805391).jpg | "פורד פלקון XD" דגם "GL" - אמבולנס
קובץ:Ford XD Falcon GL ambulance (5352804227).jpg | "פורד פלקון XD" דגם "GL" - אמבולנס


## ראו גם
* פורד
* פורד פלקון
* פורד פלקון XP
* פורד פלקון XG
* פורד פלקון ED
* פורד XY פלקון GT

## קישורים חיצוניים

## הערות שוליים

קטגוריה:מכוניות משפחתיות גדולות
קטגוריה:מכוניות סטיישן
קטגוריה:מכוניות מסחריות
קטגוריה:טנדרים
XD
קטגוריה:דגמי מכוניות שהושקו ב-1979
קטגוריה:כלי רכב המיוצרים באוסטרליה
מרא דאתרא (ספר)

**מרא דאתרא** הוא ספר מאת מרדכי זלקין העוסק ברבני קהילות, שכיהנו בעיירות בתחום המושב במאה ה-19.

הספר יצא לאור בשנת 2017 בעברית, בהוצאת מאגנס (האוניברסיטה העברית).

## הספר
הספר מבוסס על בחינת קורותיהם של כ-1,500 רבני קהילות בתחום המושב במאה ה-19, שרובם אינם רבנים מפורסמים ונחשבים.

החלק הראשון של הספר עוסק בהליך הבחירה של רב הקהילה, תוך שהוא משרטט את הגורמים שהיו מעורבים בתהליך והאינטרסים שהשפיעו על הבחירה.

החלק השני עוסק בכהונת הרב, תוך שרטוט פעילות הרב, סמכויותיו והלחצים עימם נדרש להתמודד.

ישראל גרובייס עמד על ייחודיותו של הספר:

## קישורים חיצוניים
* הספר באתר הוצאת מאגנס
* המבוא לספר

**על הספר**:
* 
* ישראל גרובייס  "נערי הנייעס של תחוּמַוֹישֶב" **[[בקהילה]]** ט"ז אלול תשע"ז
* נתקבלו במערכת **המעין** ניסן תשע“ח.

קטגוריה:רבנים
קטגוריה:עיירות יהודיות (שטעטלעך)
חרחורי גסיסה

**חרחורי גסיסה** הם חרחורים  נשימתיים קשים הנגרמים בשל הצטברות הפרשות מבלוטות הרוק והפרשות הסמפונות בדרכי הנשימה בגרון, בבית החזה ובלוע.

צליל חרחורי הגסיסה נובע בעיקר כתוצאה מחוסר יכולת לבלוע, וזאת בשל גורמים כאובדן הכרה, איבוד היכולת להשתעל או חסימה חלקית, מה שמקשה מאוד על נטילת אפילו כפית מים. תסמינים קשורים יכולים לכלול קוצר נשימה ותנועה מהירה של החזה.

תופעה זו שכיחה ונצפית בכ-50% מהחולים ב-24 השעות האחרונות לחייהם (אם כי מצב זה עשוי לקחת לעיתים ימים ספורים). חרחורי גסיסה מנבאים לרוב מוות קרב ככל שמצטבר רוק בגרון ובדרכי הנשימה, אולם, חרחורי גסיסה עלולים להיווצר גם על ידי בעיות אחרות הגורמות להפרעה ברפלקס הבליעה, כמו פגיעות מוחיות.

האדם הגוסס בדרך כלל אינו מודע לחרחורי הגסיסה של עצמו ואינו מוטרד ממהם, אך רוב ספקי שירותי הבריאות מנסים למזער את הצליל לנוחיותם הרגשית של בני המשפחה והמטפלים בחולה אשר עלולים לסבול מחרדה ואי נוחות רבה. הפחתה כזו יכולה להיעשות באמצעות שינוי תנוחה של האדם, הפחתת נפח הנוזלים הניתנים בעירוי, או מתן תרופות אנטיכולינרגיות או אטרופין להפחתת הפרשות.

קטגוריה:מוות
קטגוריה:קול
השירות הפדרלי לפיקוח וטרינרי ופיטוסניטרי

**השירות הפדרלי לפיקוח וטרינרי ופיטוסניטרי** (ברוסית: **Федеральная служба по ветеринарному и фитосанитарному надзору**, בקיצור **Россельхознадзор**) הוא גוף פדרלי של משרד החקלאות של הפדרציה הרוסית שנוסד ב-30 ביוני 2004 כתוצאה מארגון מחדש של השירות הווטרינרי הממלכתי של רוסיה, שירות הסגר הממשלתי. 

ראש השירות הוא סרגיי דנקוורט. 
## תפקידים
השירות מבצע תפקידי בקרה ופיקוח על הרפואה הווטרינרית (כולל משימות הגנה על האוכלוסייה מפני מחלות המשותפות לבני אדם ובעלי חיים); הטלת הסגר והגנת הצומח; שימוש בחומרי הדברה ואגרוכימיה; הבטחת פוריות הקרקע; הישגי רבייה ובקרה בתחום האיכות והבטיחות של תבואה ומוצרים.
### פיקוח המדינה לפיקוח וטרינרי
תחת מחוזות הפדרציה הרוסית, פועלים "מפקחי מדינה לפיקוח וטרינרי" שפועלים מטעם השירות כפקחים.  

## מכוני מחקר
השירות מפעיל שלושה מכוני מחקר: 
* המרכז הפדרלי לבריאות בעלי חיים (בעיר ולדימיר) 
* המרכז הממלכתי הרוסי לאיכות וסטנדרטיזציה של תרופות לבעלי חיים ולמזון (במוסקבה) 
* המרכז הרוסי להסגר צמחים (בעיר ביקובו, שבמחוז מוסקבה).

## קישורים חיצוניים

* 

## הערות שוליים

קטגוריה:רוסיה: רשויות פיקוח
קטגוריה:וטרינריה
האוצר הפדרלי (רוסיה)

**האוצר הפדרלי** (ברוסית: **Фелеральное Казначейство**) הוא גוף ממשלתי פדרלי ברוסיה, המיישם פעולות אכיפה כדי להבטיח את ביצוע התקציב הפדרלי, על מנת לייצב את מערכת התקציב של הפדרציה הרוסית, תוך בקרה ראשונית על ביצוע פעולות עם כספי התקציב על ידי המנהלים ומקבלי התקציב. הגוף נוצר על פי צו של נשיא הפדרציה הרוסית מספר 1556 שנחתם ב-8 בדצמבר 1992 והחלטת ממשלת רוסיה מיום 27 באוגוסט 1993. אמנת האוצר הפדרלי אושרה בחוק ממשלת הפדרציה הרוסית מיום 1 בדצמבר 2004 מספר 703 "אודות האוצר הפדרלי". החל מ-1 בינואר 2005 הופרד האוצר הפדרלי ממשרד האוצר והפך לשירות פדרלי עצמאי. מטה האוצר נמצא בבניין במתחם יוסף וולוקולמסקי במרכז מוסקבה.

## משימות ואחריות
החלטת ממשלת הפדרציה הרוסית מיום 1 בדצמבר 2004 מספר 703 מעניקה את הסמכויות הבאות לאוצר הפדרלי:

מסירת מדדים למנהלים ולמקבלי התקציב הפדרלי של רשימת יעדי התקציב, גבולות ההתחייבויות התקציביות וסכום המימון;
* שומר על רישומי ביצוע מזומנים של התקציב הפדרלי;
* פותח חשבונות בבנק המרכזי של הפדרציה הרוסית וארגוני אשראי לצורך חשבונאות על כספים מהתקציב הפדרלי וקרנות אחרות בהתאם לחקיקה של הפדרציה הרוסית, קובע את משטרי החשבונות של התקציב הפדרלי;
* פותח ומתחזק חשבונות אישיים של מנהלים ומקבלי כספים מהתקציב הפדרלי;
* מקיים פנקס מאוחד של המנהלים ומקבלי התקציב הפדרלי;
* עוקב אחר מדדים ברשימת התקציבים המאוחדים של התקציב הפדרלי, מגבלות ההתחייבויות התקציביות והשינויים בהן;
* אוסף ומגיש למשרד האוצר של הפדרציה הרוסית מידע מבצעי ודיווחים על יישום התקציב הפדרלי, דוחות על ביצוע יעדי התקציב הפדרלי של הפדרציה הרוסית;
* מקבל מהמנהלים והגופים המנהלים של מחוזות הפדרציה הרוסית, קרנות חוץ תקציביות וממשלות מקומיות את החומרים הדרושים לדיווח על יישום יעדי התקציב הפדרלי של הפדרציה הרוסית;
* מבצע את חלוקת ההכנסות מתשלום מיסים ועמלות פדרליות בין תקציבי מערכת התקציב של הפדרציה הרוסית בהתאם לחקיקה של הפדרציה הרוסית;
* מבצע חיזוי ותכנון מזומנים של קרנות תקציב פדרליות;
* מנהל פעולות בחשבון האישי של התקציב הפדרלי;
* מספק שירותי מזומנים לביצוע תקציבי של מערכת התקציב של הפדרציה הרוסית;
* מספק תשלומים מתקציבי מערכת התקציבים של הפדרציה הרוסית מטעם הגופים הרלוונטיים הגובים הכנסות מתקציב, או מקבלי כספים מתקציבים אלה, אשר חשבונותיהם האישיים פתוחים בבנק המרכזי;

## ראו גם
* כלכלת רוסיה
* רובל רוסי

## קישורים חיצוניים

* 

## הערות שוליים

קטגוריה:רוסיה: כלכלה
קטגוריה:רוסיה: ארגונים ממשלתיים
רנו Type T

ממוזער|310px|רנו Type T
**רנו Type T** (בצרפתית: **Renault Type T**) הוא כלי רכב ממונע, בתצורה פתוחה מסוג "Runabout (car)"  בסגנון "tonneau", אשר פותח על ידי לואי רנו בשנת 1904, מתוצרת יצרנית הרכב הצרפתית רנו.

## "רנו Type T"
* דגם מסוג "Runabout"
* 2 מושבים
* מנוע קדמי
* מנוע בנזין
* 4 גלגלים סימטריים
* מערכת היגוי - מימין

## ראו גם
* רנו Type A
* רנו Type B
* רנו Type C
* רנו Type D
* רנו Type E
* רנו Type G

## קישורים חיצוניים

## הערות שוליים

קטגוריה:מכוניות קבריולה
T
קטגוריה:דגמי מכוניות שהושקו ב-1904
קטגוריה:מכוניות צרפתיות
השירות הפדרלי לפיקוח על חינוך ומדע

**השירות הפדרלי לפיקוח על חינוך ומדע** (רוסית: **Федеральная служба по надзору в сфере образования и науки**) הוא הגוף הממשלתי הפדרלי בפדרציה הרוסית האחראי לבקרה ופיקוח על חינוך ומדע במדינה. הוקם בשנת 2004 וכפוף לממשלת הפדרציה הרוסית.

## משימות
* רישוי והסמכת מדינה לפעילויות חינוכיות.
* הסמכת עובדים מדעיים ופדגוגיים של מוסדות להשכלה גבוהה.
* הסמכת בוגרי מוסדות חינוך.
* אישור תעודות חינוך.
* עריכת בחינות.
* שמירה על המרשם הפדרלי של מסמכי המדינה בנושא חינוך, תארים אקדמיים ומשרות אקדמיות.

## יחידות סמך
* המכון הפדרלי למדידות פדגוגיות
* מרכז הבדיקות הפדרלי
* מרכז המידע הלאומי להכרה חינוכית (אתר רשמי)
* סוכנות ההסמכה הלאומית בתחום החינוך (סוכנות ההסמכה הרוסית) (אתר רשמי)
* מרכז מידע מתודולוגי להסמכת ארגוני חינוך
* מרכז מידע ומתודולוגי לניתוח (אתר רשמי)

## ביקורת
מדענים באוניברסיטה האירופית בסנקט פטרבורג הפנו את תשומת הלב לעובדה שהשירות לעיתים קרובות יותר בודק אוניברסיטאות פרטיות ולעיתים קרובות מחיל עליהן סנקציות קפדניות בהשוואה למוסדות המתוקצבים ממשלתית. בשנים 2015–2016, לאחר בדיקות, השירות ב-134 מקרים העלה את נושא הפסקת עבודת האוניברסיטאות, ואילו רק שניים מהמקרים היו במוסדות חינוך ממשלתיים. עיתונאים הסבירו זאת על ידי שימוש במוסר כפול.

ק. ד. טיטאייב, מנהל מחקר במכון לאכיפת החוק באוניברסיטה האירופית בפטרבורג, בריאיון לאתר האינטרנט Indicator, בהתייחסו להשקת פרויקט מחקר על פעילות השירות, ציין מספר חסרונות משמעותיים שכבר זוהו בגישתו של הארגון והתמקדותו אך ורק במדדי נייר ובגישה בירוקרטית מוגזמת. כדוגמה לחוסר הכושר של הדירות ציטט טיטאייב את אחת האוניברסיטאות במשרה מלאה המוכרת לו בשטח של 200 מ"ר, שבה נלמדים ארבעה קורסים של סטודנטים בעבודות בשלושה תחומים, עם כמאה סטודנטים לקורס. במקום השכרה בפועל, כפי שמציע טיטאייב, במקרה זה, ניתן לרכוש רק תעודה באזור כזה בתוך ארבע שנים, אך "כשהשירות, שמגיע לשם פעם בשנה או מספר שנים, רואה שהכל בסדר. אז בלי שוחד, הניירת אצל האנשים ברמה הגבוהה ביותר, אז הכל בסדר". הוא גם מציין כי מרבית עובדי השירות הם עורכי דין, כשירים בתחומים רבים ומיוחדים, וכי בארגון אין אפשרות טכנית להזמין בחינת הרצאה. "לכן, אם אנו מניחים שאוניברסיטה לרפואה תלמד את הסטודנטים כיצד לרפא, ובכך מכנה אותה "שיטות טיפול מודרניות" בתוכנית הלימודים, אז לשירות אין הזדמנות לברר מה התלמידים לומדים בפועל", טוען טיטאייב .

החלטת השירות בדבר ביטול ההסמכה הממלכתית בבית הספר הגבוה למדעי החברה והכלכלה במוסקבה (MVSES) עוררה ביקורת מצד הציבור. המועצה האקדמית HSE תמכה באוניברסיטה. על פי המועצה האקדמית, מערכת האימות באוניברסיטה מילאה תפקיד כאשר השירות נאבק ב"תוכניות גסות ביודעין" של אוניברסיטאות שנויות במחלוקת. עם זאת, כעת, לאחר שעבודה זו הסתיימה, ההסמכה המסורתית ככלי משפיע יותר ויותר על אוניברסיטאות חדשניות שפועלות "מעל לרמת התקנים הממלכתיים" . בהתייחס למצב זה הביע אולג סמולין, סגן יו"ר ועדת הדומה הממלכתית לחינוך ומדע, את הדעה כי "השירות לא בודק את איכות החינוך אלא את איכות הניירת. על פי הכללים שלו, הוא פועל נכון, דבר נוסף הוא שכללים אלה אינם קשורים לאיכות החינוך. לפיכך, לדעתי, יש לשנות כללים אלה". הסטודנטים מאוניברסיטת MVSESEN אף פרסמו עצומה בדרישה לסגור את המוסד.

## קישורים חיצוניים

* 

## הערות שוליים

קטגוריה:רוסיה: רשויות פיקוח
קטגוריה:רוסיה: חינוך
קטגוריה:רוסיה: מדע וטכנולוגיה
השירות הפדרלי לפיקוח אטומי, טכנולוגי ואקולוגי

**השירות הפדרלי לפיקוח אטומי, טכנולוגי ואקולוגי** היא גוף הפיקוח של ממשלת רוסיה בנושאים אקולוגיים, טכנולוגיים וגרעיניים. תפקידיו כוללים משימות משפטיות רגולטוריות, פיקוח בתחום ההגנה על הסביבה, הגבלת השפעה טכנוגנית מזיקה (כולל טיפול בפסולת תעשייתית וצרכנית), בטיחות בעבודה תת-קרקעית (למשל, כרייה), בטיחות תעשייתית, בטיחות באנרגיה אטומית (לא כולל פיתוח, הכנה, בדיקה, הפעלה ושימוש בכלי נשק גרעיניים ומתקנים אטומים צבאיים), בטיחות מתקני חשמל ורשתות תחנות הכוח (למעט מתקני רשתות ביתיות), הבטיחות של מבנים הידראוליים באתרי תעשייה ואנרגיה; הבטיחות בייצור, אחסון ושימוש חומרי נפץ תעשייתיים ומשימות אבטחה מיוחדות של המדינה באזורים אלה.

החלטת ממשלת רוסיה מספר 404 מיום 29 במאי 2008 העבירה את הגוף לאחריות המשרד למשאבי טבע והגנת הסביבה ; בעבר השירות היה כפוף ישירות לממשלה. עם זאת, הדבר בוטל על ידי הנשיא דמיטרי מדבדב ב-23 ביוני 2010, כשהחזיר אותו לשליטתה הישירה של הממשלה.  בהתאם להחלטת ממשלת רוסיה מספר 54 מיום 1 בפברואר 2006, השירות הופקד על פיקוח על ענף הבנייה במדינה.

כיום עומד בראש השירות אלכסיי אלשין.

## היסטוריה
השירות נוצר בשנת 2004, במיזוג של שירות הפיקוח האטומי הפדרלי ושירות הפיקוח הטכנולוגי הפדרלי. תפקידי פיקוח על איכות הסביבה הועברו אליו לאחר שהשירות הפדרלי לפיקוח על משאבי הטבע הפך לשירות הפיקוח על משאבי הטבע הפדרליים. בראש המבנה המשולב עמד המנהל לשעבר של הפיקוח האטומי הפדרלי, אנדריי מלישב, ששימש כמנהל השירות החדש במשך 18 חודשים.

## הנהלה
*אלכסיי אלשין — (13 בינואר 2014 ואילך)
*אלכסיי פראפונטוב — ממלא מקום (2013—2014)
*ניקולאי קוטין — (2008—2013)
*קונסטנטין פוליקובסקי — (2005—2008)
*אנדריי מאלישב — (2004—2005)
*רדיונובה סבטלנה גנאדיבנה-סגן (2009)

## מבנה
מאז ספטמבר 2009 מורכב השירות ממטה, 23 מחלקות אזוריות לפיקוח על התעשייה והסביבה במחוזות הפדרליים, 7 מחלקות בין-אזוריות לבטיחות גרעינית וקרינה ו-4 ארגוני תמיכה טכנית. המטה כולל 16 מחלקות המאורגנות לפי משימה.

## קישורים חיצוניים

* 

* נורמות ותקנות פדרליות בתחום הבטיחות התעשייתית, הוראות השירות באנגלית

## הערות שוליים

קטגוריה:רוסיה: רשויות פיקוח
קטגוריה:תוכנית הגרעין של רוסיה
קטגוריה:רוסיה: מדע וטכנולוגיה
משרד הבריאות של ברית המועצות

**משרד הבריאות של ברית המועצות** () שהוקם ב-15 במרץ 1946, היה אחד ממשרדי הממשלה החשובים ביותר בברית המועצות. עד 1946 היה ידוע בשם **"קומיסריון הבריאות העממי"** (). המשרד הוקם ב־6 ביולי 1923, לאחר חתימת האמנה על הקמת ברית המועצות, ובסופו של דבר התבסס על הקומיסריון העממי לבריאות של הרפובליקה הרוסית שהוקם בשנת 1917. את המשרד הוביל שר הבריאות, לפני שנת 1946 היה קומיסר, שהיה מועמד על ידי יו"ר מועצת השרים ואושר על ידי נשיאות הסובייט העליון, והיה חבר במועצת השרים.

## תפקידים ואחריות
תפקידו העיקרי של המשרד היה לפתח ולהכין חקיקה ולארגן את תחום הבריאות בברית המועצות. המשרד פיקח על יישום תקנים ואמצעים לשיפור הבריאות הסובייטית. על פי צו מיולי 1936 על הקמת קומיסריון הבריאות העממי, הייתה בידי הקומיסריון שליטה על כל הנכסים הכספיים הקשורים או קשורים לטיפול הבריאותי. כיוון שכך, המשרד פיקח על כל התפקידים הכספיים הנוגעים לבריאות ריכז אנשי רפואה בכל רחבי הארץ, אך גם סגני מועצה מקומיים. משרד הבריאות היה מחויב לנקוט בצעדים פעילים נגד ליקויים במערכת הבריאות, ולפתח וליישם צעדים נוספים לשיפור.

משרד הבריאות, בסיוע משרדים אחרים ומוסדות סובייטים, היה אחראי לבניית מוסדות רפואה חדשים ברחבי הארץ. תחזוקת בתי חולים ומוסדות רפואיים אחרים בוצעו על ידי משרד הבריאות והוועדה לבינוי המדינה. על פי התקנות על משרד הבריאות של ברית המועצות, משרד הבריאות היה אחראי על תחזוקה ובניית שירותי בריאות הציבור ועל ארגון וביצוע בדיקות פסיכיאטריות רפואיות והקמת שירותי תרופות ציבוריים. כמו כן, הוטל עליו לפתח ולפרסם הנחיות לארגון ושיפור הטיפול המרפא והמונע, בריאות האם והילד ולפקח על גיבוש העבודה הטיפולית והמונעת בתחום הבריאות.

מועצת השרים בדקה מעת לעת את כשירותו של משרד הבריאות.

## ארגון
משרד הבריאות היה משרד כללי, שמשמעותו הייתה שליטה בחמישה-עשר משרדי הבריאות של הרפובליקות.

משרדי הבריאות של הרפובליקות, בתורם, היו אחראים על המחוזות האוטונומיים ומחלקות הבריאות המחוזיות, שניהלו את בתי החולים הציבוריים והרפואה באזורם.

## היסטוריה
צו ביולי 1936 של הוועד המנהל המרכזי והסובנרקום הקים את קומיסריון הבריאות. גריגורי קמינסקי, לאחר שכיהן כקומיסר הבריאות של רוסיה הסובייטית, הפך לקומיסר הראשון של ברית המועצות. קמינסקי נעצר בשנת 1938 לאחר נאומו בשנת 1937 שהוקיע את הדיכוי הסטליניסטי המתמשך במדינה (הטיהור הגדול). בפרק זמן קצר מאוד מאז היווצרות הקומיסריון, בוטלו המחלות והנגיפים שהיו תקופה ארוכה בעיה מרכזית. בשנת 1946 הוחלף שמו ל"משרד הבריאות".

## קומיסרים ושרים
האנשים הבאים היו בראש הקומיסריון / המשרד כקומיסרים עממיים, שרים וסגני שרי בתקופה הסובייטית:

## ראו גם

* משרד הבריאות של רוסיה

## קישורים חיצוניים
* ממשלות ברית המועצות בשנים 1917–1964 ובשנים 1964–1991
## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:משרדי בריאות
קטגוריה:ברית המועצות: בריאות ורפואה
קטגוריה:משרדי ממשלת ברית המועצות
הסוכנות הפדרלית לענייני לאום

**הסוכנות הפדרלית לענייני לאום** (ברוסית: **Федеральное агентство по делам национальностей**) היא הגוף הממשלתי הפדרלי של הפדרציה הרוסית, שמיישם תפקידי יישום המדיניות הלאומית של המדינה ויישום תוכניות ממוקדות ופדרליות בתחום היחסים הבין-אתניים במדינה ותמיכה בעשרות הלאומים המרכיבים את רוסיה.

## היסטוריה
הסוכנות הוקמה ב-31 במרץ 2015 בהתאם לצו של נשיא רוסיה ולדימיר פוטין. לראש הסוכנות מונה איגור בארינוב .

## משימות
הסוכנות הפדרלית מבצעת את המשימות הבאות:
* א) פיתוח ויישום של מדיניות לאומית של המדינה, רגולציה חוקית ומתן שירותים ציבוריים בתחום המדיניות הלאומית של המדינה;
* ב) יישום אמצעים שמטרתם לחזק את אחדותם של האנשים הרב-אתניים של הפדרציה הרוסית (האומה הרוסית), להבטיח הרמוניה בין-עדתית, פיתוח אתנו-תרבותיות של עמי הפדרציה הרוסית, שמירה על זכויותיהם של מיעוטים לאומיים ועמים ילידי הפדרציה הרוסית;
* ג) אינטראקציה עם אוטונומיות לאומיות-תרבותיות, חברות קוזאקים ומוסדות אחרים של החברה האזרחית;
* ד) פיתוח ויישום תוכניות ממוקדות ממלכתיות ופדרליות בתחום היחסים הבין-אתניים;
* ה) בקרה על יישום המדיניות הלאומית של המדינה;
* ו) יישום פיקוח בתחום היחסים הבין-עדתיים והבין-דתיים;
* ז) מניעת כל אפליה על רקע שיוך גזעי, לאומי, דתי או לשוני;
* ח) מניעת ניסיונות להסית שנאה או איבה גזעית, לאומית ודתית.

בנוסף, כמה תפקידים שבעבר היו של משרד התרבות של הפדרציה הרוסית ומשרד המשפטים של הפדרציה הרוסית הועברו לסוכנות החדשה שהוקמה.

## קישורים חיצוניים

* 

## הערות שוליים

קטגוריה:2015 ברוסיה
קטגוריה:רוסיה: ארגונים ממשלתיים
אריק שריקי

**אריק שריקי** (נולד ב-28 באוגוסט 1971) הוא כדורגלן עבר ישראלי, ששיחק בעמדת הקשר האחורי.

## קריירה
אריק שריקי התחיל בקבוצת הנוער של מכבי תל אביב. את קריירת הבוגרים שלו התחיל שריקי בעונת 1990–1991 בהשאלה לקבוצת מכבי עירוני אשדוד שהתחילה לשחק בליגה הארצית. המאמן אריה רדלר שיתף אותו במהלך בעונה בעיקר כשחקן מחליף. בעונת 1991–1992 החזיר אותו המאמן אברהם גרנט למכבי תל אביב, ושריקי היה שותף בעונה הראשונה לאליפות היסטורית, ובעונה השנייה לזכייה בגביע הטוטו. את עונת 1993–1994 התחיל שריקי במכבי תל אביב ושותף במשחקי גביע הטוטו. את המשך העונה שיחק במדי הפועל חיפה ששרדה בליגה הבכירה ברגע האחרון בזכות ניצחונות בשני משחקי מבחן מול שמשון תל אביב. בעונות 1994–1996 שיחק בבית"ר תל אביב בליגה הבכירה. בעונה הראשונה סיים במקום ה-11 ובעונה השנייה הקבוצה ירדה לליגה הארצית מהמקום ה-15. בעונת 1996–1997 חזר לעירוני אשדוד והיה שותף בכיר בחזרתה לליגה הבכירה. בעונה שלאחר מכן הצטרף לקבוצת סקציה נס ציונה בליגה הארצית. בהמשך שיחק שריקי בליגות הנמוכות, בין היתר בקבוצות אורתודוקסים יפו והפועל קריית שלום.

## תארים כשחקן
* אליפות (1): 1991–1992
* גביע הטוטו (1): 1992–1993

## חיים אישיים
בשנת 2006 נקשר שמו של שריקי בפלילים, כשנעצר בתל אביב בחשד לתקיפת שכן של חבר.

אב לשלוש בנות.

## קישורים חיצוניים

* אריק שריקי, באתר "מכביפדיה"

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלני מכבי תל אביב
קטגוריה:כדורגלני מכבי עירוני אשדוד
קטגוריה:כדורגלני הפועל חיפה
קטגוריה:כדורגלני בית"ר תל אביב
קטגוריה:כדורגלני סקציה נס ציונה
קטגוריה:תל אביב-יפו: כדורגלנים
קטגוריה:ישראלים שנולדו ב-1971
הסוכנות הפדרלית לענייני נוער

ממוזער|סמל הסוכנות בשנים
**הסוכנות הפדרלית לענייני נוער** (רוסית: **Федера́льное аге́нтство по дела́м молодёжи**) היא גוף פדרלי של הרשות המבצעת ברוסיה, האחראית על מתן שירותים ציבוריים וניהול רכוש מדינה בתחום יישום מדיניות הנוער במדינה (בשיתוף עם ארגוני המגזר השלישי ותנועות המייצגות את האינטרסים של צעירים) תוך מימוש צעדים שמטרתם הבטחת אורח חיים בריא של בני נוער, באופן מוסרי, טיפוח פטריוטיות וחינוך הנוער.

## משימות
הסוכנות הפדרלית לענייני נוער:
* מארגנת יישום אמצעים למדיניות הנוער הממלכתית;
* לבקשת עמותות נוער וילדים, מארגנת הכשרה והסבה מקצועית של אנשי העמותות הללו;
* מבצעת פעולות של תמיכה ממשלתית לעמותות נוער וילדים בהתבסס על תוצאות תחרות של פרויקטים של עמותות אלה
* מנהלת את המרשם הפדרלי של אגודות נוער וילדים הנהנים מתמיכה ממלכתית;
* מבצעת הזמנות לאספקת טובין, ביצוע עבודות, מתן שירותים, ביצוע עבודות מחקר, פיתוח ועבודה טכנולוגית לצורכי מדינה בתחום פעילות הנוער;
* מיישמת את צווי נשיא הפדרציה הרוסית והנחיות ממשלת הפדרציה הרוסית, בנוגע לרכוש פדרלי הנחוצים להבטיח את מילוי תפקידם של גופים ממשלתיים פדרליים בתחום פעילות הנוער;
* מנהלת תוכניות ממוקדות פדרליות, תוכניות ופרויקטים מדעיים, טכניים וחדשניים;
* מקיימת אינטראקציה עם רשויות המדינה במדינות זרות וארגונים בינלאומיים בתחום הנוער;
* מבצעת בקרה אזרחית, מבטיחה בחינה מתמדת של בקשות בעל פה ובכתב של אזרחים, אימוץ החלטות ושליחת תשובות לפונים בתוך פרק הזמן שנקבע על ידי החקיקה של הפדרציה הרוסית;
* מבטיחה, במסגרת יכולתה, את ההגנה על מידע המהווה סוד מדינה בתחום הנוער;
* מספקת גיוס והדרכה, כמו גם בקרה ותיאום של פעילויות ארגונים הנמצאים בתחום שיפוטה;
* מארגנת הסבה מקצועית, הכשרה מתקדמת והתמחות לעובדי הסוכנות;
* מבצעת בהתאם לחקיקה של הפדרציה הרוסית את עבודות הרכישה, האחסון, החשבונאות והשימוש במסמכי ארכיון המדינה;
* מנהלת את כספי התקציב הפדרליים שמגיעים אליה;
* מארגנת קונגרסים, כנסים, ימי עיון, תערוכות ואירועים נוספים בתחום הנוער;

## מבנה הסוכנות
מבנה הארגון מוגדר בהתאם לצו של ממשלת הפדרציה הרוסית מיום 29 במאי 2008. עד 21 במאי 2012 הייתה הסוכנות הפדרלית לענייני נוער תחת תחום שיפוטו של משרד הספורט, התיירות ומדיניות הנוער של הפדרציה הרוסית. מיום 21 במאי 2012 עד 15 במאי 2018, הוא היה כפוף למשרד החינוך והמדע של הפדרציה הרוסית, ומ-15 במאי 2018, הוא כפוף ישירות לממשלת הפדרציה הרוסית.

## קישורים חיצוניים

* 
* המרכז הרוסי לקידום יזמות נוער, בתמיכת הסוכנות
* "אסטרטגיית פיתוח הנוער עד 2025." (רוסית)

קטגוריה:רוסיה: ארגונים ממשלתיים
קטגוריה:רוסיה: חינוך
קטגוריה:רוסיה: בריאות ורפואה
הרי צ'לנג'ר

**הרי צ'לנג'ר** (באנגלית: **Challenger Mountains**) הם רכס הרים בהרי הקורדילירה הארקטית באי אלסמר בטריטוריית נונאווט, שבקנדה.  

הרכס הוא הרכס הצפוני בקורדילירה הארקטית (והרכס הצפוני ביותר בעולם). רכס צ'לנג'ר נמצא בסמוך ממזרח לרכס ארצות הברית; וכן רכס צ'לנג'ר ממוקם צפונית - מערבית מרכס האימפריה הבריטית. 

שטחו של הרכס 14,892 קילומטרים רבועים. 

אורכו של הרכס 124 קילומטרים (מצפון לדרום); ורוחבו של הרכס 236 קילומטרים (ממזרח למערב).

שיא גובהו של הרכס 2,225 מטרים מעל פני הים (בהר קומונוולת'- שהוא ההר השלישי בגובהו בקורדילירה הארקטית).

הרכס ממוקם בשטח הפארק הלאומי קוטינירפאק, שהוא הפארק השני הצפוני ביותר בעולם (אחרי הפארק הלאומי צפון-מזרח גרילנד שבגרינלנד שהוא הצפוני ביותר בעולם).   

## לקריאה נוספת

• United States. Hydrographic Office, **[https://books.google.co.il/books?id=7fcNAQAAIAAJ&pg=PA513&lpg=PA513&dq=%22Challenger+Mountains%22&source=bl&ots=JDNDQHlHic&sig=ACfU3U2DrYsb3WR80F176gNLWaZNI-hndA&hl=en&sa=X&ved=2ahUKEwjHvOWb3OfoAhWO6qQKHVsICEE4FBDoATABegQIDBAu#v=onepage&q=%22Challenger%20Mountains%22&f=false Sailing Directions for Northern Canada: The Coast of Labrador Northward of St. Lewis Sound, the Northern Coast of the Canadian Mainland, and the Canadian Archipelago]**, Second Edition, 1951 P 513

## קישורים חיצוניים

* הרי צ'לנג'ר באתר peakbagger
* תרשים הנוף הנשקף מהרי צ'לנג'ר באתר peakvisor
* מזג אוויר נוכחי מעודן בהרי צ'לנג'ר
** תחזית מזג אוויר עדכנית ארוכת טווח בהרי צ'לנג'ר
** נתוני מזג אוויר היסטוריים עבור הרי צ'לנג'ר

## הערות שוליים

צ'לנג'ר
צ'לנג'ר
The Blown Away Tour: Live

**The Blown Away Tour: Live** הוא אלבום הווידאו הראשון של הזמרת-יוצרת האמריקאית קארי אנדרווד. אלבום הווידאו יצא לאור ב-13 באוגוסט 2013, על ידי חברת התקליטים אריסטה נאשוויל, תוך שנתמך על גבי אלבום האולפן הרביעי שלה, Blown Away.

אלבום הווידאו הגיע למקום הראשון במצעד אלבומי הווידאו, תוך שקיבל מעמד זהב בארצות הברית. בנוסף, הוא גם הגיע למקום הראשון במצעד זהה בקנדה, למקום השלישי במצעד זהה בבריטניה, ולמקום החמישי במצעד זהה באוסטרליה.

## רקע
אלבום הווידאו מתעד את הופתעה של אנדרווד בקליפורניה ב-26 במאי 2012, במסגרת סיבוב ההופעות שלה "Blown Away Tour" אשר היה נועד לקדם את אלבומה Blown Away. כמו כן, אלבום הווידאו תוכנן לצאת לראשונה במאי באותה השנה והוא תוכנן להראות מופע אחר שלה בקליפורניה, אשר צולם במרץ באותה השנה אך מסיבות לא ידועות יציאתו נדחתה לאוגוסט באותה השנה והמופע שנכלל באלבום היה מופע אחר בקליפורניה.

בנוסף לכך, אלבום הווידאו כולל 20 הופעות באורך של 100 דקות ובנוסף, גם כולל קטעי מאחורי הקלעים של קליפים, ראיונות, מאחורי הקלעים של סיבוב ההופעות עצמו וכולי.

## מיקומי שיא
המצעדים שלהלן הם מצעדי אלבומי וידאו בלבד.

## נתוני מכירות

## קישורים חיצוניים

## הערות שוליים

קטגוריה:אלבומי וידאו מ-2013
קטגוריה:אלבומי קארי אנדרווד
קטגוריה:אלבומי וידאו באנגלית
קטגוריה:אלבומי קאנטרי
הר אסגארד

ממוזער| תצלום אוויר של הר אסגארד
[ממוזער| מבט על הר אדגארד מ[קרחון טרנר]]
**הר אסגארד** (באנגלית: **Mount Asgard**) הוא הר בעל שתי פסגות תאומות להן פסגה שטוחה, בשטח הפארק הלאומי אויואיטוק, שבחצי האי קמברלנד באי באפין, בטריטוריית נונאוט, שבקנדה.

הפסגה הצפונית היא הגבוהה מבין השתים; את שתי הפסגות התאומות מחבר אוכף.

גובהה של הפסגה הצפונית 2,015 מטרים מעל פני הים.

בשל מראהו הייחודי, הר אסגרד הוא המפורסם ביותר מבין הרי באפין.

## היסטוריה
### מקור השם

שמו האינואיטי של ההר הוא סיבאניטירוטינגואק (Sivanitirutinguak).

ההר נקרא על שם אסגארד, ביתם של ההאלים במיתולוגיה הנורדית (וזאת בדומה להרים נוספים באזור הקרויים אף הם על שם דמויות מהמיתולוגיה הנורדית).

### הטיפוס על ההר

ב-13 ביולי 1953 מטפסי הרים העפילו לראשונה לפסגה הגבוהה יותר של הר אסגרד (הצפונית משתי הפסגות) - היו אלה פ. ביירד (P. Baird) הקנדי, שהוביל משלחת בה היו חברים: ג'יי. ובר (J. Weber), ג'יי. מארמט (J. Marmet), ו-ה. רות'ליסברגר (H. Röthlisberger) - מדענים שווייצרים שהיו חברים במשלחת חקר האי באפין של המכון הארקטי (Arctic Institute Baffin Island Expedition). המטפסים טיפסו על ציה המזרחי של הפסגת הצפונית, עד שהגיעו לאוכף בין שתי הפסגות, וממנו טיפסו לראש הפסגה הצפונית.

בשנת 1971 מטפסי הרים העפילו לראשונה לפסגה דרומית - היו אלה ג'י. לי (G. Lee), ר. ווד (R. Wood), פ. קלאנקי (P. Clanky), ג'יי. פאבור (J. Pavur), י. קאמיסאווה (Y. Kamisawa) ו-פ. קוך (P. Koch)

## בקולנוע

בשנת 1976 ביצע הפעלולן ריק סילבסטר קפיצת בסיס, מעל ההר עם מצנח שעליו דגל בריטניה לצורך צילום סצנת הפתיחה של סרט ג'יימס בונד"המרגלת שאהבה אותי" - סצנה זו נחשבת הסצנה המותחת ביותר מבין כל סצנות הפתיחה של סרטי ג'יימס בונד (אף שעל פי עלילת הסרט, הקפיצה אמורה הייתה להתרחש באלפים האוסטריים. צוות פעלולים וצוות הקולנוע הגיעו לפסגה במסוק; עלות צילום הסצנה הייתה 500,000 דולר אמריקאי; הפעלולן קיבל 30,000 דולר אמריקאי:
* 

## קישורים חיצוניים

* הר אסגארד באתר "אנציקלופדיית ההרים הקנדית"
* הר אסגארד באתר peakware
* תרשים הנוף הנשקף מהר אסגארד באתר peakvisor
* מידע למטפסי הרים באתר summitpost
* מידע למטפסי הרים באתר peakbagger
* תחזית מזג אוויר עדכנית ארוכת טווח (לפי גבהים) עבור הר אסגארד
* 
* 
* 

## הערות שוליים

אסגארד
אסגארד
אסגארד
הדיוויזיה ה-51 (בריטניה)

**הדיוויזיה ה-51 של [[הצבא הבריטי]] ([[ההיילנדס הסקוטיים|היילנד]])** היא דיוויזיה בריטית אשר לחמה במלחמות העולם.

## היסטוריה
### הקמת הדיוויזיה
הדיוויזיה הוקמה בשנת 1908 כחלק מהצבא הטריטוריאלי, שנועד להחליף את יחידות הצבא הסדיר כאשר אלה היו במשימות מעבר לים.

### מלחמת העולם הראשונה
ממוזער|סמל הדיוויזיה במלחמת העולם הראשונה
בקיץ 1914 גויסה הדיוויזיה והחלה באימונים, ובמאי 1915 נשלחה הדיוויזיה לצרפת. מאחר ש-6 מגדודי הדיוויזיה שימשו להקמת יחידות חדשות, הושלמה הדיוויזיה בחטיבה ממערב לנקשייר ו-2 גדודים משפלת סקוטלנד. עם הגיעה לצרפת נשלחה הדיוויזיה לפלנדריה, שם לחמה בקרב איפר השני. בינואר 1916 הושלמה הדיוויזיה בגדודים הנוספים מרמת סקוטלנד, ועד מהרה הראתה את כוחה במהלך הקרב על הסום. לאחר מכן לחמה הדיוויזיה בקרבות השונים בחזית המערבית, ובכלל זה קרב אראס, קרב קמברה, מתקפת האביב ומתקפת מאה הימים. לאחר המלחמה שוחררו חיילי הדיוויזיה, ובשנת 1919 פורקה הדיוויזיה.

### בין המלחמות
בשנת 1921 הוקמה הדיוויזיה מחדש, כחלק מהצבא הטריטוריאלי. בשנת 1937 מונה ויקטור פורצ'ן למפקד הדיוויזיה, ובשנת 1939 הוחלט על הכפלת כוח הצבא הבריטי, ועל בסיס הדיוויזיה הוקמה הדיוויזיה ה-9 (היילנד).

### מלחמת העולם השנייה
בינואר 1940 נשלחה הדיוויזיה לצרפת והוצבה תחת פיקוד הקורפוס ה-1, ובאפריל הועברה תחת פיקוד הארמייה הצרפתית השלישית. הדיוויזיה ה-51 נותרה בצרפת לאחר הפינוי מדנקירק, לאחר שהוקצתה לקורפוס ה-9 הצרפתי במסגרת הארמייה הצרפתית העשירית, ולחמה יחד עם הצרפתים במהלך מבצע אדום. לאחר שהפינוי הימי התברר כבלתי אפשרי ונגמר מלאי התחמושת, נאלץ פורצ'ן להיכנע יחד עם חלקה הגדול של הדיוויזיה בסן ואלרי אן-קו.  חטיבה אחת נסוגה קודם לכן ללה האבר וכך נמנעה מלכידה.

באוגוסט 1940 הפכה הדיוויזיה ה-9 (היילנד) לדיוויזיה ה-51 החדשה, בפיקודו של אלן קנינגהם, ולאחר מכן בפיקודו של ניל ריצ'י, והיא התאמנה על מנת למנוע פלישה גרמנית לבריטניה. ביוני 1941 נשלח ריצ'י ל ודאגלס וימברלי, ששירת עם הדיוויזיה המקורית ה-51 (היילנד) במלחמת העולם הראשונה ולאחרונה פיקד על החטיבה ה-152, קיבל את הפיקוד. עם הגעתו של וימברלי לתפקיד, החלו אימונים מאומצים לפעולות עתידיות מעבר לים. עד יוני 1942 הוטל על הדיוויזיה להתכונן לשירות מעבר לים. באוגוסט 1942 הגיעה הדיוויזיה למצרים, ובאוקטובר לחמה הדיוויזיה בקרב אל עלמיין השני. לאחר מכן לחמה הדיוויזיה בקרבות המערכה בתוניסיה ובפלישת בעלות הברית לסיציליה, ולאחר מכן חזרה לבריטניה על מנת להתכונן לקראת הפלישה לנורמנדי.

ב-7 ביוני 1944 נחתה הדיוויזיה בפיקודו של צ'ארלס בולן-סמית בנורמנדי, שם לחמה הדיוויזיה במהלך המערכה בנורמנדי כחלק מהקורפוס ה-1 בפיקודו של ג'ון קרוקר. ביצועי הדיוויזיה היו מאכזבים, ובשל כך מונה טום רני למפקד הדיוויזיה. לאחר מכן השתתפה הדיוויזיה בשחרור נמלי התעלה, ובאוקטובר 1944 עברה להילחם תחת פיקודו הקורפוס ה-30 בפיקודו של בריאן הורוקס, עמו לחמה במהלך הקרב על הבליטה. לאחר מכן לחמה הדיוויזיה בקרבות הקשים בגרמניה, ובכלל זה בצליחת הריין. במהלך הקרבות נהרג טום רני, וגורדון הולמס אלכסנדר מקמילן מונה במקומו למפקד הדיוויזיה, ופיקד עליה עד סיום הקרבות.

### לאחר המלחמה
בשנת 1946 פורקה הדיוויזיה, ובשנת 1947 הוקמה הדיוויזיה הסקוטית ה-51/52, אולם היא פוצלה בשנת 1950 לחטיבה ה-51 (היילנד) ולחטיבה ה-52 (לואולנד), אשר הפכו בשנת 1961 לפיקודים מחוזיים, וכיום הם מהווים את גדודי המילואים של הרגימנט המלכותי של סקוטלנד.

## קישורים חיצוניים

* הדיוויזיה ה-51

## הערות שוליים

51
51